കെഎസ്ആര്ടിസി സമരം ! തൃശൂരിലെ മുഴുവന് സര്വീസുകളും മുടങ്ങി തൃശൂര്: കെഎസ്ആര്ടിസി ജീവനക്കാര് നടത്തു ന്ന സമരം തൃശൂരില് പൂര്ണം. ഡിപ്പോയില് നിന്ന് സര്വീസുകളൊന്നും നടത്തിയില്ല. സര്ക്കാര് ഡയസ്നോണ് പ്രഖ്യാപിച്ചിട്ടുണ്ടെങ്കിലും ആരും തന്നെ ജോലിക്കു ഹാജരായില്ല. തൃശൂരില് നിന്ന് സാധാരണ 42 സര്വീസുകളാണു നടത്തുന്നത്. എല്ലാ ബസുകളും വ്യാഴാഴ്ച അര്ധരാത്രി മുതല് സര്വീസ് നിര്ത്തിവച്ചു. സമരമറിയാതെ ട്രെയിന് ഇറങ്ങിവന്ന യാത്രക്കാര് പലരും കെഎസ്ആര്ടിസി സ്റ്റാന്ഡ് അടച്ചിട്ടിരിക്കുന്നതുകണ്ട് സ്വകാര്യ ബസുകളിലും ഓട്ടോറിക്ഷകളിലുമൊക്കെയാണു പോയത്. 300ലധികം ജീവനക്കാരുള്ള തൃശൂര് കെഎസ്ആര്ടിസി സ്റ്റാന്ഡില് ഓഫീസര്മാരൊഴികെ ആരും തന്നെ എത്തിയില്ല. സമരം ചെയ്ത ജീവനക്കാര് പ്രകടനം നടത്തി. സമരം ഇന്നും തുടരുമെന്നാണു പ്രഖ്യാപിച്ചിരിക്കുന്നത്.